  Виталий Пронин Гурт удысъя но сиён-юонъя министерстволэн ивортэмезъя, 20-тӥ майлы республикаын 86 процентэз юос киземын.Йылпумъямын та уж Алнаш, Вавож, Сьӧлта, Сюмси но Ува ёросъёсын. 70 процентсэ но ӧз кизе на Яр, Балезино но Глаз ёросъёс - бусы ужъёссэс ӝегатӥзы зоръёс.Шаерын кылем арынлэсь ӧжытгес киземын ай одӥг аръем турынъёс - 4 сюрс 500 гектар но трос аръем культураос - 59 сюрс гектар. Нош кукуруза миымлэсь сюрс гектарлы тросгес - 4 сюрс 900 гектар муэ согемын ни. 800 гектарлэсь ятыр киземын со Сарапул но Пичи Пурга ёросъёсын.Кылем арынлэсь шаплыгес туэ мынэ картошка мерттон. Вавожъёс - 940, дэриос - 600 гектар вылэ «кыкетӥ няньзэс» мерттӥллям ни.Республикаын азьланьтӥсько трос аръем турынъёсты усыян, толъем юосты но трос аръем турынъёсты сылало ватсэтъёсын пазян, жуг-жаг турынэн нюръяськон.Иван Аркашев.  